CELEX: 62018TN0519
Language: da
Date: 2018-09-03 00:00:00
Title: Sag T-519/18: Sag anlagt den 3. september 2018 — Global Silicones Council m.fl. mod ECHA

5.11.2018   
            
            
               DA
            
            
               Den Europæiske Unions Tidende
            
            
               C 399/42
            
         
      Sag anlagt den 3. september 2018 — Global Silicones Council m.fl. mod ECHA
      (Sag T-519/18)
      (2018/C 399/57)
      Processprog: engelsk
      
         Parter
      
      
         Sagsøgere: Global Silicones Council (Washington, D.C., De Forenede Stater) og 6 andre (ved advokaterne R. Cana, F. Mattioli og G. David og barrister D. Abrahams)
      
         Sagsøgt: Det Europæiske Kemikalieagentur
      
         Sagsøgernes påstande
      
      
                  —
               
               
                  Sagen antages til realitetsbehandling, og sagsøgeren gives medhold.
               
            
                  —
               
               
                  Den anfægtede afgørelse (1) annulleres, for så vidt som de tre stoffer Octamethylcyclotetrasiloxan (»D4«), Decamethylcyclopentasiloxan (»D5«) and Dodecamethylcyclohexasiloxan (»D6«) er opført på kandidatlisten over særligt problematiske stoffer.
               
            
                  —
               
               
                  Subsidiært annulleres den anfægtede afgørelse med hensyn til opførelsen af et eller to af disse stoffer på kandidatlisten.
               
            
                  —
               
               
                  Det Europæiske Kemikalieagentur tilpligtes at betale sagsomkostningerne.
               
            
                  —
               
               
                  Der træffes sådanne andre eller yderligere foranstaltninger, som findes påkrævet.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende vedrører det forhold, at sagsøgte begik en åbenbar fejl ved vurderingen af D4’s, D5’s og D6’s bioakkumulerende (»B«) egenskaber og ved vurderingen af D5’s og D6’s giftige (»T«) egenskaber, og overskred sin kompetence samt tilsidesatte artikel 59 i forordning nr. 1907/2006,
                  
                              —
                           
                           
                              idet agenturet lagde Medlemsstatsudvalgets og RAC’s (Udvalget for Risikovurdering) udtalelser til grund uden at foretage sin egen vurdering af de tilgængelige oplysninger og derved videreførte de fejl, som disse udtalelser er behæftet med
                           
                        
                              —
                           
                           
                              idet agenturet konkluderede, at D4, D5 og D6 opfyldte vPvB-kriterierne i bilag XIII, selv om persistens (P) og bioakkumulation (B) ikke var godtgjort for det samme delmiljø
                           
                        
                              —
                           
                           
                              idet agenturet ikke tog den særlige karakter af D4, D5 og D6 i betragtning (deres hybride karakter), da det anvendte de kriterier, der er fastsat i bilag XIII for bioakkumulation
                           
                        
                              —
                           
                           
                              idet agenturet nåede til konklusioner vedrørende bioakkumulation (B/vB) for D4 og D5, som ikke understøttes af de beviser, der er lagt til grund
                           
                        
                              —
                           
                           
                              idet agenturet undlod at bedømme de nye beviser om bioakkumulation (B/vB) for D4 og D5, som var til rådighed for agenturet efter Medlemsstatsudvalgets udtalelser og RAC-udtalelserne
                           
                        
                              —
                           
                           
                              idet agenturet undlod at tage hensyn til alle de relevante oplysninger, da det konkluderede vedrørende bioakkumulation (vB) for D6
                           
                        
                              —
                           
                           
                              idet agenturet undlod at vurdere oplysningerne om D5’s toksicitet i sig selv, og i stedet for identificerede D5 som PBT på grundlag af forekomsten af D4 som urenhed, og idet det identificerede D5 som PBT uden de konkrete grænser for indhold af D4, som Medlemsstatsudvalget var blevet enig om
                           
                        
                              —
                           
                           
                              idet agenturet undlod at vurdere oplysningerne om D6’s toksicitet i sig selv, og i stedet for identificerede D6 som PBT på grundlag af forekomsten af D4 som urenhed, og idet det identificerede D6 som PBT uden de konkrete grænser for indhold af D4, som Medlemsstatsudvalget var blevet enig om.
                           
                        
            
                  2.
               
               
                  Andet anbringende vedrører det forhold, at den anfægtede afgørelse tilsidesætter proportionalitetsprincippet, fordi en opførelse på kandidatlisten overskrider grænserne for, hvad der er passende og nødvendigt for at opnå det forfulgte mål, og ikke er den mindst bebyrdende foranstaltning, som sagsøgte kunne have anvendt.
               
            
         (1)  Afgørelse offentliggjort den 27.6.2018 af Det Europæiske Kemikalieagentur vedrørende »Optagelse af særligt problematiske stoffer på kandidatlisten for mulig optagelse i bilag XIV« for så vidt som den opfører de tre stoffer Octamethylcyclotetrasiloxan (»D4«), Decamethylcyclopentasiloxan (»D5«) and Dodecamethylcyclohexasiloxan (»D6«) på kandidatlisten over særligt problematiske stoffer som omhandlet i artikel 59 i Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1).